**Nevelési év rendje**

**2019/2019**

A nevelési év minden év szeptember 1-től, a következő év augusztus 31-ig tart.

Az óvoda jelentős létszámcsökkenés esetén (nyári élet, karácsonyi időszak, iskolai szünetek stb.) csoport illetve óvodák közötti összevonással üzemel. Összevonáskor az optimális csoportlétszámot és a nevelés folyamatosságának biztosítását helyezzük előtérbe. Az adott időszakban, a szervezési feladatok érdekében előzetesen felmérjük a szülői igényeket a gyermekek elhelyezésére.

Az óvoda minden nyáron 3 hétre zár be, pontos idejéről a szülőket február 15-ig értesítjük. A zárva tartás ideje alatt a szülő kérésére indokolt esetben, a gyermeket az erre kijelölt óvodában elhelyezzük.

Évente maximum 5 nevelés nélküli munkanapot tartunk, erről a szülők tájékoztatást kapnak az adott tanév kezdetén. A gyermekek elhelyezése ezeken a napokon a közelben lévő tagóvodákban megoldható, ez előzetesen szintén felmérésre kerül.

Az óvoda nyitva tartása hétfőtől –péntekig a szülők munkavégzéséhez időtartamához igazodik. Nyitástól-zárásig óvodapedagógus foglalkozik a gyermekekkel.

Óvodánk nyitva tartása H-P 7:00-17:00 óráig

Kérjük az ügyeletet csak indokolt esetben vegyék igénybe. Ha nem érkeznek az óvodába a délutáni ügyelet végéig, a kötelező törvényi eljárás szerint az óvodába maradt gyermeket-a megadott értesítési telefonszámon háromszori eredménytelen telefonhívást követően rendőri kísérettel, a Budapest Főváros Önkormányzat Területi Gyermekvédelmi Szakszolgálathoz kell vinni.

A hetirend és a napirend biztosítja a gyermekek számára a biztonságot, a nyugodt,kiegyensúlyozott, kiszámítható környezet megteremtését.